[{"text_idx": "#000003", "text": "So\u0303ja 119. pa\u0308ev: Ukraina va\u0308gedel on va\u0308ga raske rindejoont hoida"}, {"text_idx": "#000004", "text": "Venelased ru\u0308ndasid Sumo\u0303 oblastit droonidega ja Ukraina ru\u0308ndas drooniga Rostovi naftarafineerimise tehast. Ukraina vo\u0303imud teatasid strateegiliselt ta\u0308htsate linnade Severodonetski ja Lo\u0303sso\u0303ts\u030canski la\u0308hedal asuva rindeku\u0308la Tos\u030ckivka langemisest. Luhanski oblastis toimuvad Severodonetskis ja seda u\u0308mbritsevates piirkondades a\u0308gedad lahingud ning kuberneri so\u0303nul on Ukraina va\u0308gedel keeruline rindejoont hoida."}, {"text_idx": "#000005", "text": "- Enerhodari linnapea so\u0303nul ro\u0308o\u0308vivad ja piinavad okupeerijad kohalikke elanikke, teiste seas kohaliku tuumajaama to\u0308o\u0308tajaid;"}, {"text_idx": "#000006", "text": "- Mariupoli linnapea Vado\u0303m Boits\u030cenko so\u0303nul sunnivad Vene va\u0308ed linna sisenevaid inimesi la\u0308bima u\u0308lekuulamisprotseduuri;"}, {"text_idx": "#000007", "text": "- Saksa kaitseminister: alustame ukrainlaste va\u0308ljao\u0303pet MARS II mitmikraketiheitjatega ja\u0308rgmisel na\u0308dalal;"}, {"text_idx": "#000008", "text": "- Saksamaa valitsus hoiatas Venemaad mitte tegemast rahvusvahelise o\u0303iguse vastaseid vastusamme seoses Kaliningradi transiidi ku\u0308simusega;"}, {"text_idx": "#000009", "text": "- Tu\u0308rgi ja Vene kaitseministrid kohtusid Moskvas ning arutasid muuhulgas Ukraina viljaeksporti ja mereturvalisust Mustal merel;"}, {"text_idx": "#000010", "text": "- Sumo\u0303 oblastis ru\u0308nnati Ukraina linna kamikaze-droonidega;"}, {"text_idx": "#000012", "text": "- Ukrainlased ru\u0308ndasid Rostovi oblastis drooniga naftarafineerimistehast;"}, {"text_idx": "#000013", "text": "- Venemaa vahetas VDV juhi va\u0308lja;"}, {"text_idx": "#000014", "text": "- Vene va\u0308gede ka\u0308tte on langenud mitu ku\u0308la Lo\u0303sso\u0303ts\u030canskist lo\u0303unas;"}, {"text_idx": "#000015", "text": "- venelased kandsid viimase o\u0308o\u0308pa\u0308eva jooksul suurimaid kaotusi Slovjanski, Bahmuti ja Avdijivka piirkonnas;"}, {"text_idx": "#000016", "text": "- Vene va\u0308ed vallutasid Donbassi rindejoonel oleva ku\u0308la;"}, {"text_idx": "#000017", "text": "- Ukraina on alustanud ja\u0308rk-ja\u0308rgult Hersoni linna tagasivallutamist;"}, {"text_idx": "#000018", "text": "- Venemaa valmistub paigutama Donbassi suurt hulka reserve;"}, {"text_idx": "#000019", "text": "- Harkivi oblastis asuvas gaasitehases puhkes pa\u0308rast raketiru\u0308nnakut tulekahju;"}, {"text_idx": "#000020", "text": "- Podoljak: Venemaa eksisteerib ainult teisi ru\u0308nnates;"}, {"text_idx": "#000021", "text": "- Zelenski no\u0303uab Moskvale ta\u0308iendavaid sanktsioone;"}, {"text_idx": "#000022", "text": "- Luksemburgi peaminister ku\u0308lastas Kiievit;"}, {"text_idx": "#000023", "text": "- Itaalia va\u0308lisminister lahkub parteist, mis tema so\u0303nul o\u0303o\u0303nestab toetust Ukrainale."}, {"text_idx": "#000024", "text": "Linnapea: okupeerijad ro\u0308o\u0308vivad Enerhodari elanikke"}, {"text_idx": "#000025", "text": "Zaporiz\u030cz\u030cja oblastis asuva Enerhodari linnapea Dmo\u0303tro Orlovi so\u0303nul ro\u0308o\u0308vivad Vene okupeerijad kohalikke elanikke, teiste seas tuumajaama operaatori Energoatomi to\u0308o\u0308tajaid."}, {"text_idx": "#000026", "text": "\"Mo\u0303ne asukoht on teadmata. U\u0308leja\u0308a\u0308nud on va\u0308ga keerulises seisundis: neid piinatakse elektriz\u030cokiga, kiusatakse fu\u0308u\u0308siliselt ja vaimselt,\" u\u0308tles Orlov."}, {"text_idx": "#000027", "text": "Locals, incl Enerhoatom workers, are being abducted en masse by Russian occupiers in Enerhodar, mayor says\"Whereabouts of some unknown. The rest are in very difficult conditions: they are being tortured with electric shock, bullied physically &morally\" /cxaA9yZeY8"}, {"text_idx": "#000028", "text": "Linnapea: Mariupolisse naasvad elanikud on sunnitud la\u0308bima filtreerimise"}, {"text_idx": "#000029", "text": "Mariupoli linnapea Vado\u0303m Boits\u030cenko so\u0303nul sunnivad Vene va\u0308ed linna sisenevaid inimesi la\u0308bima u\u0308lekuulamisprotseduuri. Tema hinnangul vo\u0303ib see viia piinamiste ja inimro\u0308o\u0308videni."}, {"text_idx": "#000030", "text": "\"Nad kardavad, et relvajo\u0303ud sisenevad linna ning seal algab sissiso\u0303da,\" u\u0308tles Boits\u030cenko."}, {"text_idx": "#000031", "text": "Saksamaa plaanib alustada ukrainlaste va\u0308ljao\u0303pet MARS II mitmikraketiheitjatega ja\u0308rgmisel na\u0308dalal"}, {"text_idx": "#000032", "text": "Saksa kaitseminister Christine Lambrecht teatas kolmapa\u0308eval Saksa parlamendile, et ukrainlaste va\u0308ljao\u0303pe MARS II mitmikraketiheitja su\u0308steemiga vo\u0303ib alata juba ja\u0308rgmisel na\u0308dalal."}, {"text_idx": "#000035", "text": "Saksa valitsus kutsus u\u0308lesse Venemaad mitte astuma samme, mis on vastuolus rahvusvahelise o\u0303igusega. Saksamaa valitsuse ko\u0303neisik kinnitas u\u0308le, et Leedu otsus piirata Vene transiiti enda territooriumil Venemaa ja Kaliningradi enklaavi vahel on koosko\u0303las Euroopa Liidu sanktsioonidega."}, {"text_idx": "#000036", "text": "Saksamaa so\u0303nul ei ole Kaliningrad blokaadi all, vaid keelatud on edasi transportida seda kaupa, mis on Euroopa Liidu sanktsioonide all."}, {"text_idx": "#000038", "text": "Venemaa kaitseministeerium teatas pressiteates, et teisipa\u0308eval pidasid Moskvas ko\u0303nelusi Vene kaitseminister ja tema Tu\u0308rgi ametikaaslane."}, {"text_idx": "#000039", "text": "Ko\u0303neluste ka\u0308igus arutati vilja eksporti Ukraina sadamatest ja mereturvalisust laiemalt Mustal merel."}, {"text_idx": "#000040", "text": "Ukrainlaste teatel kasutasid venelased Sumo\u0303 oblastis kamikaze-droone"}, {"text_idx": "#000041", "text": "Ukraina so\u0303java\u0308e allika so\u0303nul kasutasid Vene va\u0308ed Sumo\u0303 oblastis ku\u0308lade ru\u0308ndamisel nii suurtu\u0308kituld kui ka kamikaze-droone. Sellised droonid on kaugjuhitavad ning varustatud lo\u0303hkeaine ning GPS-seadmega."}, {"text_idx": "#000042", "text": "Ru\u0308nnaku alla sattus Krasnopillia linn. Linna ru\u0308nnati erinevate kaudtulerelvadega ka eile. Samuti ru\u0308nnati kolmapa\u0308eval piirilinna Shostkat."}, {"text_idx": "#000044", "text": "Kim oli ru\u0308nnaku ajal vaatamas po\u0303lluto\u0308o\u0308de edenemist. Linnapea Oleksandr Senkevits\u030ci so\u0303nul sai ru\u0308nnakus surma u\u0308ks inimene."}, {"text_idx": "#000045", "text": "Venelased on kolmapa\u0308eva jooksul Mo\u0303kolajivit ka kaudtulega pommitanud. Samuti sattus ru\u0308nnaku alla Bereznehuvate linn."}, {"text_idx": "#000047", "text": "Here is some video of the immediate aftermath. The PD-1 and PD-2 have a max payload of 22kg; but in this instance it is quite possible that the drones have been modified to carry a larger warhead. Either way, a fascinating example of modern warfare. /4V76nAOmPv"}, {"text_idx": "#000048", "text": "Interfaxi so\u0303nul on tuleto\u0303rjujad po\u0303lengu kustutanud. 2009. aastal valminud naftarafineerimistehas suudab aastas to\u0308o\u0308delda 7,5 miljonit tonni naftat."}, {"text_idx": "#000049", "text": "ISW: Venemaa vahetas o\u0303huva\u0308gede (VDV) juhi va\u0308lja"}, {"text_idx": "#000050", "text": "Rahvusvahelise so\u0303jauuringute keskuse (Institute for the Study of War) teatel vahetasid venelased eliitva\u0308gedeks nimetatud VDV juhi va\u0308lja. Ametist vabastamine ohustab ka mitmeid teisi Vene relvajo\u0303udude juhte, keda vo\u0303idakse hakata su\u0308u\u0308distama Ukraina invasiooni takerdumises."}, {"text_idx": "#000051", "text": "Meedias ja erinevate allikate so\u0303nul on spekuleeritud ka Vene va\u0308gede juhataja Dvornikovi va\u0308ljavahetamisest, mis praeguseks pole ku\u0308ll veel kinnitust saanud."}, {"text_idx": "#000052", "text": "ISW so\u0303nul ei suuda Vene vo\u0303imud ka Moskva uppumisega hukkunud mereva\u0308elaste la\u0308hedasi edukalt vaigistada. Paljud uppunud meremeeste la\u0308hedastest on vo\u0303tnud kriitiliselt so\u0303na Vene mereva\u0308e vastu."}, {"text_idx": "#000053", "text": "Venelased on Lo\u0303sso\u0303ts\u030canski la\u0308histel vallutanud mitu ku\u0308la"}, {"text_idx": "#000055", "text": "Haidai so\u0303nul on vo\u0303itlus Lo\u0303sso\u0303ts\u030canskist lo\u0303unas muutunud keeruliseks, vastase va\u0308ed on sisenenud Tos\u030ckivkasse, mis vo\u0303imaldab Vene va\u0308gedel pommitada sealt kaudtulega ka teisi asulaid."}, {"text_idx": "#000057", "text": "Ta\u0308navalahingud Severodonetskis ja\u0308tkuvad. Lo\u0303sso\u0303ts\u030canskit ru\u0308nnatakse nii suurtu\u0308kitule, tankide kui ka lennukitega."}, {"text_idx": "#000058", "text": "Ukraina kaitsejo\u0303udude peastaap avaldas kolmapa\u0308eval tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000059", "text": "- elavjo\u0303ud umbes 34230 (vo\u0303rdlus eelmise pa\u0308evaga + 130);"}, {"text_idx": "#000060", "text": "- jalava\u0308e lahingumasinad 3614 (+8);"}, {"text_idx": "#000061", "text": "- mobiilsed raketilaskesu\u0308steemid (MLRS) 238 (+3)"}, {"text_idx": "#000062", "text": "- operatiivtaktikalised droonid 614 (+3);"}, {"text_idx": "#000064", "text": "Vene va\u0308ed kandsid viimase o\u0308o\u0308pa\u0308eva jooksul suurimaid kaotusi Slovjanski, Bahmuti ja Avdijivka piirkonnas."}, {"text_idx": "#000065", "text": "Ukraina enda kaotuste kohta samasuguse regulaarsusega andmeid ei avalda."}, {"text_idx": "#000066", "text": "Vene va\u0308ed edenevad Severodonetski u\u0308mbruses"}, {"text_idx": "#000068", "text": "Harkivi piirkond on jo\u0303hkra ja ku\u0308u\u0308nilise Vene suurtu\u0308kitule all, see lihtsalt ha\u0308vitab, lihtsalt tapab, ra\u0308a\u0308kis president Volodo\u0303mo\u0303r Zelenski."}, {"text_idx": "#000069", "text": "Venelaste taktikalise vo\u0303idu oht on olemas, kuid nad pole seda veel teinud, u\u0308tles ta internetti postitatud videos."}, {"text_idx": "#000070", "text": "Ida-Ukrainas Izjumi rajoonis asuvas gaasito\u0308o\u0308tlemistehases puhkes suur tulekahju. Eelmisel na\u0308dalal tabas tehast mitu Venemaa raketiru\u0308nnakut."}, {"text_idx": "#000071", "text": "Harkivi kuberner Oleh So\u0303nehubov kinnitas laupa\u0308eval, et ru\u0308nnaku sihtma\u0308rgiks olid just tehasehooned."}, {"text_idx": "#000072", "text": "Teisipa\u0308eval po\u0303les tuli veel ja eemalt oli na\u0308ha suur suitsusammas."}, {"text_idx": "#000073", "text": "President Zelenski so\u0303nul on Ukraina suutnud tugevdada oma kaitset Luhanski oblastis ja alustada ja\u0308rk-ja\u0308rgult lo\u0303unapoolse Hersoni linna tagasivallutamist."}, {"text_idx": "#000074", "text": "Vo\u0303itlused Ukraina idaosas on viimastel na\u0308dalatel soosinud Vene va\u0308gesid nende suure suurtu\u0308kiva\u0308e tulejo\u0303u to\u0303ttu."}, {"text_idx": "#000075", "text": "U\u0308hendkuningriigi kaitseministeerium teatas, et Venemaa valmistub suure to\u0303ena\u0308osusega paigutama Donbassi rindejoonele suure hulga reserve. Idas, Severodonetski piirkonnas ja\u0308tkuvad tugevad lahingud."}, {"text_idx": "#000076", "text": "Latest Defence Intelligence update on the situation in Ukraine - 22 June 2022 Find out more about the UK government's response: #StandWithUkraine /BHKjjj6Csk"}, {"text_idx": "#000077", "text": "\"On va\u0308ga to\u0303ena\u0308oline, et Donetski Rahvavabariigi (DPR) va\u0308ed on varustatud aegunud relvade ja varustusega. Mo\u0303lemal poolel muutub so\u0303ja tulemuste seisukohalt to\u0303ena\u0308oliselt u\u0308ha kriitilisemaks vo\u0303ime luua ja paigutada reservu\u0308ksusi rindele,\" teatas ministeerium."}, {"text_idx": "#000079", "text": "Venemaa on ekspansionist ja eksisteerib ainult teisi riike ru\u0308nnates, u\u0308tles Zelenski no\u0303unik Mo\u0303hhailo Podoljak."}, {"text_idx": "#000080", "text": "\"Ta ru\u0308ndab mitmel viisil, kasutades oma energiaressursse, so\u0303java\u0308ge, ra\u0308nnet, kasutades relvana toitu. Ukraina ei saa selles kontekstis kunagi Venemaaga lepingut so\u0303lmida,\" u\u0308tles Podoljak intervjuus Jazeerale."}, {"text_idx": "#000081", "text": "Pa\u0308rast seda, kui temalt ku\u0308siti maa loovutamise kohta Venemaale, et va\u0308ltida edasist surma ja ha\u0308vingut, vastas Podoljak: \"Ukraina territooriumi igasugune loovutamine ta\u0308hendaks so\u0303ja ja\u0308tkumist veelgi intensiivsemalt ja veelgi ulatuslikumalt.\""}, {"text_idx": "#000082", "text": "\"Me tahame selle so\u0303ja o\u0303igel viisil lo\u0303petada ja see ta\u0308hendab oma territooriumide ta\u0308ielikku vabastamist ja suvera\u0308a\u0308nsuse taastamist rahvusvaheliselt tunnustatud piirides.\""}, {"text_idx": "#000085", "text": "\"Venemaa peab tundma kasvavat survet so\u0303tta mineku ja agressiivse Euroopa-vastase poliitika to\u0303ttu,\" u\u0308tles Zelenski."}, {"text_idx": "#000087", "text": "Luksemburgi peaminister ku\u0308lastas teisipa\u0308eval Kiievit ja tegi ringka\u0308igu la\u0308hedal asuvates Buts\u030ca ja Borodjanka linnades."}, {"text_idx": "#000088", "text": "\"Pole so\u0303nu, mis kirjeldaksid Buts\u030ca kujuteldamatut inimlikku trago\u0308o\u0308diat. Vo\u0303ite loota, et Luksemburg toetab nende so\u0303jakuritegude riiklikku ja rahvusvahelist uurimist ning tagab, et nende julmuste eest vastutavad isikud tuvastatakse, vo\u0303etakse vastutusele ja neid karistatakse,\" u\u0308tles Xavier Bettel Twitteris."}, {"text_idx": "#000089", "text": "\"Nii riigi suurus kui ka o\u0303ilsus on kohe tunda,\" u\u0308tles Zelenski Betteli visiidi ja Luksemburgi toetuse kohta. \"Olen talle ta\u0308nulik meie rahva siira mo\u0303istmise ja Luksemburgi valmisoleku eest osaleda Ukraina so\u0303jaja\u0308rgses u\u0308lesehitusto\u0308o\u0308s.\""}, {"text_idx": "#000092", "text": "\"Ta\u0308nane on raske otsus, mida ma poleks kunagi ette kujutanud, et pean vastu vo\u0303tma... kuid ta\u0308na lahkume mina ja paljud teised kolleegid ja so\u0303brad Viie Ta\u0308he liikumisest,\" u\u0308tles Di Maio teisipa\u0308eva o\u0303htul pressikonverentsil."}, {"text_idx": "#000099", "text": "So\u0303ja 409. pa\u0308ev: Venemaa u\u0308ritab endiselt murda kogu Ukraina kaitset"}, {"text_idx": "#000101", "text": "Mella alistas pingelises lahingus Mistra"}, {"text_idx": "#000105", "text": "Viljandi ja\u0308tkab vo\u0303idukalt, Tapa endiselt nullil"}, {"text_idx": "#000106", "text": "ERR Strasbourg'is: ra\u0308ndepakti suurim vaidlus on hu\u0308briidrelvana kasutatud inimeste kohtlemine"}, {"text_idx": "#000107", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000108", "text": "Hiina mereva\u0308gi uputas kogemata enda tuumaallveelaeva"}, {"text_idx": "#000110", "text": "Ukrainas Lo\u0303mani all hukkus La\u0308ti vabatahtlik"}, {"text_idx": "#000112", "text": "M-Spordi juht: kahjuks ei la\u0308he mo\u0303nikord asjad loodetult"}, {"text_idx": "#000113", "text": "Venemaa nimetab uutes ajalooo\u0303pikutes Saksamaa taasu\u0308hinemist annekteerimiseks"}, {"text_idx": "#000115", "text": "Lutsar: koolide sulgemine koroonapandeemia ajal oli viga"}, {"text_idx": "#000117", "text": "Riigilaevastik tahab katta Eesti mereala nutipoide seirevo\u0303rguga"}, {"text_idx": "#000118", "text": "TTU\u0308 teadlased: platvormito\u0308o\u0308tajate alava\u0308a\u0308rtustamine varjutab u\u0308kssarviku edulugu"}, {"text_idx": "#000120", "text": "Pa\u0308rnus avati Jaan Rieti pere lastefotode na\u0308itus \"Meil aiaa\u0308a\u0308rne ta\u0308navas\""}, {"text_idx": "#000125", "text": "Hvostov so\u0303jast: peab suutma elada normaalselt ebanormaalsetes tingimustes"}, {"text_idx": "#000126", "text": "Kaupo Kikkas AI-st: ko\u0303ik inimesed on juba ta\u0308na vo\u0303imalik a\u0308ra lollitada"}, {"text_idx": "#000127", "text": "Euroopa Liidu ra\u0308ndepakti lo\u0303plikud la\u0308bira\u0308a\u0308kimised algavad la\u0308hina\u0308dalatel"}, {"text_idx": "#000129", "text": "To\u0308o\u0308andjate keskliit teeb ettepaneku alampalga to\u0303stmise kokkulepe lahti vo\u0303tta"}, {"text_idx": "#000131", "text": "Eesti hangib kaitseva\u0308ele tuhandeid maastureid ja veoautosid"}]